Document ID: 32013D0324

TARYBOS SPRENDIMAS
2013 m. birželio 21 d.
kuriuo iš dalies keičiamas Sprendimas 98/481/EB, patvirtinantis Europos Centrinio Banko išorės auditorius
(2013/324/ES)
EUROPOS SĄJUNGOS TARYBA,
atsižvelgdama į Protokolą dėl Europos centrinių bankų sistemos ir Europos centrinio banko statuto, pridėtą prie Europos Sąjungos sutarties ir Sutarties dėl Europos Sąjungos veikimo, ypač į jo 27.1 straipsnį,
atsižvelgdama į 2013 m. balandžio 19 d. Europos centrinio banko rekomendaciją ECB/2013/9 Europos Sąjungos Tarybai dėl Europos centrinio banko išorės auditorių (1),
kadangi:
(1)
Europos Centrinio Banko (ECB) ir valstybių narių, kurių valiuta yra euro, nacionalinių centrinių bankų sąskaitų auditą turi atlikti nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba;
(2)
ECB išorės auditorių įgaliojimai baigėsi po 2012 finansinių metų audito. Todėl būtina paskirti išorės auditorius nuo 2013 finansinių metų;
(3)
ECB išorės auditoriais 2013-2017 finansiniams metams pasirinko Ernst & Young GmbH Wirtschaftsprüfungsgesellschaft;
(4)
ECB valdančioji taryba rekomendavo, kad Ernst & Young GmbH Wirtschaftsprüfungsgesellschaft būtų paskirti ECB išorės auditoriais 2013-2017 finansiniams metams;
(5)
reikėtų vadovautis ECB valdančiosios tarybos rekomendacija ir atitinkamai iš dalies pakeisti Tarybos sprendimą 98/481/EB (2),
PRIĖMĖ ŠĮ SPRENDIMĄ:
1 straipsnis
Sprendimo 98/481/EB 1 straipsnis pakeičiamas taip:
„1 straipsnis
ECB išorės auditoriais 2013-2017 finansiniams metams patvirtinami Ernst & Young GmbH Wirtschaftsprüfungsgesellschaft.“.
2 straipsnis
Šis sprendimas įsigalioja pranešimo apie jį dieną.
3 straipsnis
Šis sprendimas skirtas ECB.
Priimta Liuksemburge 2013 m. birželio 21 d.

Labels: 4
15